ISLA: NLINE 


Noticia dË di Gobierno 


Diomors 3 Januari 2023 Email: IslaOnline@gobierno.aw Tel: 528-4952 


BON PASCO 


«A © © e e e o colo 0 o 0 o 


Gabinete Wever - Croes I] 


Diamars 3 Januari 2023 


2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever-Croes 


PROME MINISTER 


DEN 2023 BAN UNI PA ENFRENTA E RETONAN 
HUNTO Y PA CARGA E EXITO HUNTO 


Mas uni nos ta, mas fuerte Aruba ta 


Gabinete Wever - Croes Il ta yama bon bini na aña 
2023 yena cu hopi optimismo y oportunidadnan | 
nobo, pa crea progreso y bienestar pa tur ciudadano. 
Un aña cu lo enfoca na atrae inversionnan nobo, w 
pa diversifica di nos economia, specialmente | 
riba tereno di energia, pa asina hunto cu e pilar | 
di turismo, brinda Aruba e stabilidad necesario pa | 
no solamente 'bounce back' di e crisisnan, pero 
pa 'bounce forward', pa recupera mas fuerte y | 
resiliente. 


E YABI PA EXITO DEN 2023 TA UNION Y 
POSITIVISMO. 

Prome Minister Evelyn Wever - Croes ta invita 
cada ciudadano di Aruba pa den aña 2023 uni pa 
enfrenta retonan hunto y pa carga e exito hunto. | 
Historia di nos pais a demostra con mas fuerte nos 
por ta si nos uni. Diferencia di opinion por tey, contal 
cu semper tin respet. Y ¡respecto e diferencia di 
opinion, ora ta trata di Aruba, mas uni nos ta, mas 
fuerte Aruba ta. Aña 2023 lo trece hopi cambio pa cada un di 
nos, y nan impacto riba cada un di nos lo ta fuerte. Sinembargo 
e cambionan aki tambe lo trece cosnan bon pa nos entre otro 
progreso y bienestar cu nos ciudadanonan merece. 

Aruba ta un pais bendiciona, y cu fe den Dios, mester ta 
positivismo cu tin cosnan grandi nos dilanti. Den union y 
positivismo nos lo supera e retonan cu crusa nos caminda den 
2023, pa diversifica nos economia, pa transiciona pa energia 
mas limpi. Esaki lo crea cupo di empleo, y lo crea un base 
financiero solido cu lo permiti Aruba haci inversionnan atrobe 
den nos infrastructura, dirigi riba desaroyo sostenibel, cu 
respet pa nos medio ambiente. 


Den union nos lo mehora e calidad di cuido, y eleva e nivel di 
nos enseñansa. 
Den union nos lo haci Aruba mas sigur, y brinda apoyo na tur 
cu mester di dje. 
Y tur esaki cu un actitud positivo, cu ta permiti nos mira e 

Pesey Gobierno di Aruba ta decreta aña 2023 como aña di 
union y positivismo. Uni nos lo atende cu e retonan nobo 
creando solucion, oportunidad y un base solido pa progreso y 
felicidad pa un y tur den nos comunidad. 


Pa conclui, Prome Minister Wever - Croes ta expresa e 
siguiente mensahe cual ta un frase di e actual presidente di 
Ukrania Volodimir Zelensky; el a bisa recientemente: ‘Carga 
responsabilidad ta mas importante cu trata di ta un heroe.” 
Premier Wever - Croes ta di pensamento cu cargando 
responsabilidad, bo por bira un heroe, pero si bo no carga bo 
responsabilidad, bo no po bira un heroe. Nos cada un tin un 
responsabilidad di carga pa hiba nos famia y nos pais padilanti, 
algun tin un responsabilidad mas grandi cu otro. Pero hecho ta 
cu nos tur mester carga nos responsabilidad. ‘Ban sigui carga 
nos responsabilidad pa un Aruba integro. Mi ta invitabo pa den 
union y cu Positivismo, nos carga nos responsabilidad,' Prome 
Minister a termina bisando. 

DISCURSO NACIONAL DECEMBER 2022 

Apreciabel conciudadanonan, 


Otro aña ta cabando. Un aña cu a trece hopi cos bon, pero tambe hopi 
reto pa mundo henter. 

Aña 2022 lo pasa pa historia como un aña caminda cu sucesonan 
internacional a crusa fronteranan, causando impacto fuerte den tur pais 
na mundo, y na Aruba tambe. Sea ta riba tereno di salud, di cambio 
climatico, tereno Financiero-Economico of Social. 

Na comienso di e aña aki, e variante di Covid-19, Omicron, a extende e 
pandemia y, cu esaki, a tranca recuperacion economico mundialmente. 
Mientras nos tabata lucha pa sali di e gara di e pandemia, dia 24 di 
februari, Rusia a invadi Ucrania y a inicia un guera den Europa cu 
miyones di hende mester a huy, bay biba den otro paisnan di Europa. 
Cambio climatico un biaha mas a mustra su efectonan di secura y 
temperaturanan halto, nunca antes visto, cu a causa impacto desastroso 
riba naturalesa y bida humano. 

Un Crisis di Energia a sigui e invasion y hunto cu ne e crisis di inflacion 
y su efectonan economico devastador rond mundo. Aña 2022 ta tipifica 
di un crisis pa otro. 


Tur e sucesonan aki tabatin, y tin ainda, un efecto grandi aki na Aruba 
tambe. Sin embargo, no obstante e efectonan y e sucesonan mundial, 
a pesar di e olanan grandi cu a surgi, Gobierno di Aruba a sigui atende 
cu maximo responsabilidad e asuntonan importante pa tene Aruba riba 
e rumbo di recuperacion. Y awe, mirando bek riba 2022, mi por bisa cu 
gratitud y un gran orguyo cu Aruba a logra surpasa e retonan, y tin un 
recuperacion impresionante. 


RECAPITULACION DI 2022 

Gabinete Wever-Croes 2, a continua cu implementacion di nos 
programa gobernacion, creando solucion pa problemanan, trahando 
riba plannan y realisando proyectonan nobo pa crea desaroyo, cu lo 
trece alivio pa comunidad. 


ASUNTONAN GENERAL Y INFRASTRUCTURA 

Den 2022 e ministerio cu ami ta lidera a dedica hopi energia na optimalisa 
funcionamento di aparato gubernamental, y e prome cambionan lo 
wordo implementa prome di januari. Tambe nos a traha riba elimina 
atraso den procesonan pa por stimula nos economía, buscando semper 
e balansa entre desaroyo y conservacion di nos naturalesa. Den 
cooperacion cu sector priva, ta desaroyando un proyecto di vivienda 
pa 330 famia. Pa brinda mas siguridad den trafico, a construi varios 
rotonde, entre nan esun di Palm Beach, creando un situacion mas sigur 
pa nos turistanan y pa nos localnan 

Y pa 2023 lo siguitraha pa yega na mas eficiencia den e departamentonan 
di infrastructura y asuntonan general. 


Trabou serio y maneho financiero solido a evita un “aanwijzing”, un 
instruccion, di Hulanda den 2022; a sigui baha gastonan di gobierno, y 
a cumpli cu empleadonan publico cu a contribui sacrificando 12,6% di 
nan salario. Ta e maneho serio y solido aki a crea surplus pa 2023 y a 
mantene credibilidad financiero di Aruba cerca inversionista. Aruba su 
maneho financiero firme y prudente a wordo reconoci den Reino y pa 
instancianan financiero internacional, y perspectivanan ta mustra bon, 
Y pa fortalece nos recuperacion pa crea un base solido y sostenibel pa 
paga debenan y sigui recupera, colega Xiomara Maduro a anuncia e 
Plan di Impuesto 2023 cu un rebaho importante di tarifanan di impuesto 
riba salario y pensioen. 

Riba tereno di cultura, a sigui reconoce baluartenan pa nan contribucion 
grandi na nos cultura, pasobra cultura bo tin cu bib'e! 


HUSTICIA Y ASUNTONAN SOCIAL 

Tur departamento den Ministerio di Husticia y Asuntonan Social, a 
haya mas material pa por eherce nan trabou mihor. Tambe a inverti 
den camera di siguridad na Cuerpo Policial, ekiponan pa brinda prome 
auxilio na ciudadanonan, renobacion di e infrastructura tecnologico na 
Directie Sociale Zaken; un truck nobo pa brandweer y renobacion di e 
post di Brandweer na San Nicolas. Pa aumenta siguridad den nos pais 
a ehecuta fase 1 di e proyecto ‘camera surveillance’ den area di hotel, 
y otro aña ta ehecuta fase 2 y 3. A adkiri e di tres radar y e radarkamer 
tin awor technologia completamente nobo. 

A sigui cu esfuersonan pa combati abuso sexual, pa prome biaha tin 
un medico forensico, a sera un MoU entre tur profesional, a organisa 
opleiding pa tur zedenrechercheurs y psycologonan den cadena 
hudicial, y a enfoca riba prevencion cu e proyecto “mi mesun heroe”. 
Mes momento colega Rocco Tjon a enfoca riba salud mental, a uni 
forsa di diferente organisacion den Stichting HUNTO, ta trahando pa 
baha e listanan di espera y recientemente a aproba e proyecto pa 
‘beschermd wonen’, pa brinda vivienda digno pa esnan cu problema di 
salud mental cu no por biba na cas mas. 


TURISMO Y SALUBRIDAD PUBLICO 

Nos turismo ta e driver di nos economía, y e aña aki a yega nivelnan 
di prome cu pandemia, cu recuperacion di 100%. E bon noticia ta 
cu turistanan ta gasta mas cu prome cu pandemia. E aña aki a sigui 
inverti den upgrade y embeyese producto Aruba. Tambe colega Dangui 
Oduber a anuncia e proyecto di Portcity, Baby Beach y Rodgers Beach 
na San Nicolas, trapinan di Hooiberg y Rodgers Beach, y e proyecto 
Gateway 2030 na airport ta den pleno ehecucion. 

Riba tereno di salud a uni esfuersonan di Hospital y Imsan den un 
acuerdo di cooperacion, Arubig a bira un realidad pa reconoce nos 
yuinan di tera den cuido, y a cuminsa ehecuta nos plan nacional di 
prevencion. A traha un roadmap pa garantisa sostenibilidad di e fondo 
di AZV, y mes momento a haci inversionnan den cuido, den 2 ambulans 
nobo, y den Imsan y Hospital pa mehoracion di calidad di cuido y pa 
reduci lista di espera. 


TRANSPORTE, INTEGRIDAD, NATURALESA Y ASUNTONAN DI 
ADULTO MAYOR. 

Den 2022 colega Ursell Arends a pone tur esfuerzo pa cera e dump di 
Parkietenbos entrante 1 di januari. Esaki lo trece alivio considerable pa 
e bario y su habitantenan. E responsabilidad pa cu limpieza di nos pais 
ta entrante awor den man di nos tur hunto. Riba tereno di integridad a 
concentra riba transparencia y concientisacion. A organisa trainingnan 
pa tur hefe di departamento, y pa miembronan di hunta di directiva y di 
comisario di entidadnan semi-publico. 

A institui Directie Ouderenzaken, cu lo ta encarga cu maneho riba 
tereno di bienestar di adultonan mayor. 

Y a cuminsa cu preparacionnan pa celebra 100 aña di aviacion otro 
aña. Aviacion ta e porta pa nos unico pilar economico, y ta hayando e 
atencion cu prioridad di e minister. 


Diamars 3 Januari 2023 


Continuacion DISCURSO NACIONAL DECEMBER 2022.... 


ASUNTONAN ECONOMICO, COMUNICACIÓN Y DESAROYO 
DURADERO 

Despues di dialogo cu sector priva colega Geoffrey Wever a anuncia 
e prome fase di revitalisacion di Oranjestad, cu ta un proyecto di 
embeyecimento di Wilhelminastraat, cu mas mata, mas luz y mas 
parkeo, haciendo e area aki un area agradabel pa nos localnan y 
turistanan por bishita. 

Tambe ta modernisando y digitalizando full e vestigingsbeleid pa 
negoshi, haciendo e mas facil pa haya un vestigingsvergunning, kitando 
hopi rekisito y haciendo esaki completamente digital, y especialmente 
dirigi na desaroyo di e centro di Oranjestad y San Nicolas. 


ENSEÑANSA Y DEPORTE 

Colega minister Endy Croes ta trahando riba e leynan di enseñansa 
tanto modernisa esnan existente y traha e leynan cu falta manera LV 
Beroeps Onderwijs y LV pa Inspectie Onderwijs. Tambe ta trahando 
riba un data base pa conecta tur scolnan riba un sistema pa asina 
den futuro por tuma desicionnan a traves di data. Den 2022 a inicia 
remodelacion di St Aloiysius School, y a logra swap scolnan Reina 
Beatrix y Paso pa Futuro, y alumnonan di scol Reina Beatrix ta bou un 
solo dak. Tambe a firma un contract di 5 aña cu Zweminstructeurs pa 
prome biaha den mas di 20 aña 

Tambe a lansa Weganan Escolar Aruba cu tabata un exito rotundo, 
y e strea Denzel Dumfries tabata presente pa e apertura. A premia 
deportistanan di aña 2019 y 2021 den Premio Excelencia den Deporte. 
A inicia renegociación di e contrato di Lotto pa Deporte. A anuncia 
y firma oficialmente pa e renobacion di Stadion Guillermo Prospero 
Trinidad na Dakota. 


LABOR, ENERGIA Y INTEGRACION 

E aña aki a logra aumenta salario minimo, pa yuda cuidadanonan 
combati e costo di bida halto. 

Colega Glenbert Croes a haci hopi esfuerzo den 2022 pa pone nos 
hendenan y especialmente nos hobennan, bek na trabao, causando 
asina un reduccion den e cifra di desempleo. 

1500 mama y tata cu famia cu no tabata tin trabou aña pasa, awor tin 
trabou. 

A cuminsa implementa un politica di integracion mas humano den trato 
y servicio. 

Riba tereno di energia, ta continua cu esfuersonan pa depende menos 
di crudo. 

A traha riba e expansion di proyecto Molina di Biento na Rincon. 

Nos prioridad den etransicion energetico ta pa cuida nos medio ambiente 
pa futuro generacionnan. Introduciendo mas energia renobable, nos 
vision ta keda energia pagabel y limpi pa nos pueblo. 

Pa mas tarda februari 2023 nos lo anuncia e continuacion di e 
reactivacion di e Industria di Energia riba e zona di e refineria cu ya a 
cuminsa cu e proyecto di Eagle LNG. 


Tur esaki sigur no tabata Facil, pero nos a lora manga y lucha pa 
surpasa cada reto, y cu determinacion, curashi, sacrificio, transparencia 
y cargando responsabilidad, e retonan di 2022 a wordo stabilisa. 


Tin sernan keri cu lamentablemente a bay laga nos, entre nan 
personahenan di cultura y media hopi conoci na Aruba, y ta claro cu 
esaki ta yena nos curason cu tristesa, especialmente den e dianan aki. 
Nan no a biba pa mira e recuperacion di Aruba, abo y ami si. 

Y pesey nos mester ta agradecido y probecha cada dia manera ta e 
ultimo. 

Ohala cu e bunita recuerdonan di bo ser keri por duna abo y bo famia 
forsa den e temporada aki. Y cu bo por gosa di union cu esnan cu t’ey 
ainda den bo bida. 


Tin conciudadanonan cu ta atravesando temponan dificil, varios 
ciudadano cu problema di salud mental. Nan mester di nos, y ta 
solamente si nos uni, nos lo vence e retonan aki. Gabinete Wever- 
Croes 2 tin hopi atencion pa e problematica aki, y a eleva esaki na nivel 
di crisis di salud mental. 


Di otro banda, den 2022, nos a celebra tambe e exitonan di nos 
graduadonan y esnan cu a bay over, un biaha mas nos palabranan di 
pabien y hopi exito, Aruba tin mester di boso tur. 

Na tur e deportistanan cu a gana medayanan pa Aruba den 
competencianan local y internacional, masha pabien, boso ta yena nos 
cu orguyo. 

Na nos profesionalnan y hefenan di departamento di Gobierno cu a 
sacrifica oranan largo di trabao, nos inmenso gratitud. 

Na sector priva, comerciantenan y esnan cu ta labora den sector priva, 
e weso di lomba di nos economia, DANKI pa kere den Aruba, danki pa 
traha pa Aruba, pa inverti den Aruba. 

Y na cada persona di nos comunidad cu a duna un contribucion of 
sacrificio di un manera of otro, den nomber di Gobierno di Aruba, mi ta 
gradici bo di curason. 


2023 

Nos ta mira un aña nobo nos dilanti, cu hopi optimismo. Cu 
oportunidadnan nobo, pa crea progreso y bienestar pa tur ciudadano. 
Atraendo inversionnan nobo, pa diversifica nos economia, specialmente 
riba tereno di energia, pa asina hunto cu e pilar di turismo, brinda Aruba 
e stabilidad necesario pa no solamente 'bounce back' di e crisisnan, 
pero pa ‘bounce forward’, pa recupera mas fuerte y resiliente. 


E yabi pa nos exito den 2023 ta Union y Positivismo. 


Historia di nos pais a demostra con mas fuerte nos por ta, si nos Uni. 
Diferencia di opinion por t'ey, contal cu semper tin respet. Y irespecto e 
diferencia di opinion, ora ta trata di ARUBA, mas uni nos ta, mas fuerte 
ARUBA ta. Mi ta invita abo pa den 2023 nos uni pa enfrenta e retonan 
hunto, y pa carga e exito hunto. 


Aña 2023 lo trece hopi cambio pa cada un di nos, y nan impacto riba 
cada un di nos lo ta fuerte. Sin embargo ban carga e positivismo cu 
tur e cambionan aki lo trece cosnan bon pa nos, lo crea e progreso y 
bienestar cu nos ciudadanonan merece. Aruba ta un pais bendiciona, 
y cu fe den nos Todopoderoso, nos mester carga e positivismo cu tin 
cosnan grandi nos dilanti. 

Den union y positivismo nos lo supera e retonan cu crusa nos caminda 
den 2023, pa diversifica di nos economia, pa transiciona pa energia mas 
limpi. Esaki lo crea cupo di empleo, y lo crea un base financiero solido 
cu lo permiti Aruba haci inversionnan atrobe den nos infrastructura, 
dirigi riba desaroyo sostenible, cu respet pa nos medio ambiente. 

Den union nos lo mehora e calidad di cuido, y eleva e nivel di nos 
enseñansa. 

Den union nos lo haci Aruba mas sigur, y brinda apoyo na tur cu mester 
di dje den un forma of otro. 

Y tur esaki cu un actitud positivo, cu ta permiti nos mira e solucion pa 
cada reto y oportunidad nobo den cada situacion. 

P’esey nos ta decreta aña 2023 como aña di UNION y POSITIVISMO 
Uni nos lo atende cu e retonan nobo creando solucion , oportunidad y 
un base solido pa progreso y felicidad pa un y tur den nos comunidad. 


Mi ta desea di termina mi mensahe cu un frase di e actual presidente 
di Ukrania presidente Volodimir Zelensky; el a bisa recientemente; 
CARGA RESPONSABILIDAD TA MAS IMPORTANTE CU TRATA DI 
SER UN HEROE. Ami ta kere cu cargando responsabilidad, bo por 
bira un heroe, pero si bo no carga bo responsabilidad, bo no po bira 
un heroe. Nos cada un tin un responsabilidad di carga pa hiba nos 
famia y nos pais padilanti, algun tin un responsabilidad mas grandi cu 
otro. Pero echo ta cu nos tur mester carga nos responsabilidad. Ban 
sigui carga nos responsabilidad pa un Aruba integro. Nos no por pas'e 
pa nos futuro generacion. Mi ta invita bo pa hunto, den union, y cu 
ositivismo, nos carga nos responsabilidad. 


Mi ta gradici Dios pa tur e bendicionnan cu nos ta ricibi y mi ta gradici 
bo pa bo sosten y apoyo. 

Den nomber di Gobierno di Aruba mi ta desea bo un bon Aña Nobo, yena 
cu positivismo, union den famia, bon salud, felicidad y prosperidad. 

Y cu Dios bendiciona cada ciudadano di nos pais. 

E determinacion di cada ciudadano, 

lo ta e inspiracion pa nos sigui 
enfrenta cualkier reto cu den 2023 
crusa nos caminda. 

MINISTER URSELL ARENDS A HABRI ANA 
BISHITANDO CASNAN DI CUIDO 


Aña nobo a habri riba bon pia pa minister Ursell Arends. Riba 
2 di januari a pasa tempo bishitando diferente cas di cuido, 
compartiendo un dande cu nos adultonan mayor. 


E mandatario ta manda un gradicimento na Stichting Cas 
Di Machi, Stichting Thuiszorg Aruba, Stichting Cas Cristelle, 
Fundacion Paraiso Aruba, Stichting Zorg Met Liefde Tehuis, y 
Betesda Home Care pa habri nan porta pa e bunita gesto aki. 


Tambe un danki na Ryan Maduro, Erik Ras, Rudy Ras, Jessica 
Ras, Glenbert Bislip y Daniel Werleman di Conhunto297 pa a 
trece ambiente cu nan dushi dande na esnan cu ta residencia 
na e casnan. 


Minister Arends ta desea salud y bendicion na tur adulto mayor, 
trahado di cas di cuido y habitantenan di nos dushi Aruba. Cu 
e aña nobo trece felicidad na un y tur. 

Ban keda mantene nos fe, optimismo, 


solidaridad y dedicacion, dunando 


tolerancia, amor prohimo, 


semper e miho di nos mes! 


MINISTER 


Geoffrey Wever 


PARTNERSHIP ENTRE GOBIERNO Y SECTOR 


PRIVA TA NECESARIO PA POR REVITALISA E 
CENTRO DI ORANJESTAD 


Pa algun tempo caba miembronan di Parlamento di Aruba, 
ciudadanonan, comerciante y diferente gremionan a expresa 
nan preocupacion pa cu e estado cu nos centro di ciudad ta 
permanece aden. Nan a pone accento ariba e responsabilidad 
cu gobierno di Aruba tin y cu gobierno di Aruba mester activa 
mas rapido posibel y trece bida bek den nos centro di ciudad. 
Un reto, cu Minister Geoffrey Wever, a hereda y a tuma e 
encargo aki cu dos man. 


Despues di hopi sondeo y planifacion, mei mei di stakeholders 
dia 13 di december ultimo, Minister Geoffrey Wever a presenta 
e prome fase di Revitalisacion di Oranjestad: Embeyecimento 
di e area di Wilhelminastraat cual lo cuminsa den januari 2023. 
A habri caya Betico F. Croes, un biaha mas pa trafico, a re- 
derigi e tram y asina poco poco ta implementado e strategia cu 
lo mester yega na revitalisa e area. 


Minister Geoffrey Wever a divulga tambe cu hunto cu sector 
priva, den lunanan nos dilanti lo anuncia algun Proyecto, 
manera proyecto di apartamento, proyecto di residencia pa 
studiante, y move departamentonan di gobierno den centro di 
ciudad. 


Tur esaki seguramente no por ser logra sin cooperacion 
estrecho entre sector priva, nos institutonan financiero, y 
gobierno di Aruba. Gobierno cu e poco fondonan disponibel 
a dal e prome stap y ta spera cu e compromiso financiero aki 
por crea confiansa den sector priva pa hunto crea un ciudad 
vibrante. 


Ciudadanonan mester por considera pa bin biba den centro, 
y pa hasi negoshi hunto cu entretenimento. Alabes, turistanan 
mester por haya e caminda bishita bek mas frecuente. Pa 
afianan largo no ta logrando pa atrae turista den centro. 
Gobierno su so no lo por crea e condicionnan necesario pa 
crea e realidad nobo aki. 

Minister Geoffrey Wever ya ta den combersacion serio cu 
algun insituto financiero, presentando plan y compartiendo su 


strategia y ta wak cu poco poco e apetit ta creciendo pa inverti 
nos centro di ciudad. 


Segun analisis haci pa departamento di Asunto Economico, 
Comercio y Industria, inversion den nos centro di ciudad no 
lo solamente ta nifica revitalisacion di nos centro pero lo tin 
consecuencia positivo pa nos economia en general. Cada 
10 miyon florin di inversion den nos economia, lo conduci na 
un crecemento economico nominal di 0,1 prociento di nos 
GDP. Pesey, pa logra e impacto maximo, y un ‘spin-off effect’ 
nacional, hunto so lo por logre. 


"Nos atencion special pa e area aki no lo tin beneficio 
solamente pa e area pero ta un forma pa crea mas actividad 
economico y inversion na nos Pais", minister Wever ta expresa. 
Cooperacion entre sector priva, institutonan financiero, y 
gobierno ta e formula corecto pa logra un desaroyo sostenibel 
den nos centro di ciudad. 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


Edy CÇ: 


MINISTER ENDY CROES A REUNI CU SRA. 
JULIETTE VAN ROMONDT DI LEERORKEST ARUBA 


Diaranson ultimo, Minister Endy Croes a reuni cu coordinado di 
Leerorkest Aruba, Sra. Juliette van Romondt. Durante e reunion 
Sra. Van Romondt a presenta e trabounan cu Leerorkest 
Aruba ta haci y a infoma e Mandatario di algun deseo cu nan 
tin. Leerorkest Aruba ta traha cu 5 scol piloto e.o. Sint Paulus 
School, Graf Von Zinzendorf, Adventist Academy Aruba, 
Colegio Laura Wernet Paskel y Prinses Amalia Basisschool. 


Leerorkest Aruba ta duna les di diferente instrumento, entre 
otro violin, cello, trombone, trompet, clarinet, kwarsfluit, drum 
y contrabaho. E lesnan di instrumento aki ta wordo duna door 
di diferente musico local. Banda di esaki, a trece dilanti un otro 
proyecto di Leerorkest; ta trata di les online. E lesnan online 
aki ta wordo duna door di e musico, sr. Jayderick Croes y por 
wak e lesnan aki a traves di planta nacional TeleAruba, pues 
tur scol na Aruba cu ta interesa por sigui e lesnan aki. 

E proyecto musical aki a cuminsa door di Leerorkest Hulanda, 
cual ta haya un suma pa aña di entre otro, Oranje Fonds y 
Ministerie van Onderwijs, Cultuur en Wetenschap (OCW) pa 
sostene proyectonan aki. Durante e dialogo Sra. Van Romondt 
a señala cu actualmente alumnonan di aña 3 y 4 di scol basico 
ta haya les di instrumento. E deseo di Leerorkest Aruba ta pa 
duna e lesnan aki tambe den aña 5 y 6 di scol basico, pero 
lamentablemente esaki no ta inclui den e presupuesto di 
Leerorkest Hulanda. 


Fuera di esaki, sra. Van Romondta indica cu otro aña den e luna 
αἱ maart, 15 docente di musica di Aruba, Boneiro y Curacao ta 
biahando na Hulanda pa dos siman largo pa desaroya cierto 
habilidadnan di duna les. Un proyecto sumamente interesante 
cu ta cubri completamente door di Leerorkest Hulanda. Minister 
Endy Croes a indica cu e lo keda den contacto cu nan, pa 
asina evalua con por contribui na e proyecto bunita aki. 


Diamars 3 Januari 2023 


Minister Endy Croes: 
PUNTO DIMAS | 


Pronto ta cuminsa brinda servicio na comunidad 


Dia 29 di december ultimo, e edifcio nobo di AA τύ LC 17 Ι΄ L/ YY Y L 
Stichting HUNTO (FMAA y SPD) a yega su 
punto mas halto. Durante conferencia di prensa | 
colega Minister Rocco Tjon a haci e grato 
anunico cu na luna di mei di e aña aki edificio ta B 
cla. Presente pa celebra e momento memorabel 
aki tabata Minister President Evelyn Wever WB 
— Croes, Parlamentario Hendrik Tevreden y 
demas invitadonan special. Nos por corda cu na 
luna di augustus di 2022, a pone e prome piedra 
pa e construccion. 


Den e edificio lo ubica Fundacion pa Maneho 
di Adiccion di Aruba (FMAA) y Sociaal 
Psychiatrische Dienst (SPD), pa asina alinea | 
procesonan mucho mas miho y eleva e calidad E - 

αἱ cuido cu ta brinda na comunidad di Aruba 

den cuadro di salud mental y adiccion. Ambos organisacion 
a mira e necesidad pa haci e cuido cu cada un ta brinda mas 
accesibel y alabes enfoca riba clientenan cu tin un “dubbele 
diagnostiek” cu atencion specifico pa mucha y hobennan. E 
vision ta pa percura cu clientenan por rehabilita y reintegra bek 
den comunidad. 


Concluyendo Minister Endy Croes ta felicita colega Minister 
Rocco Tjon y Ministerio di Husticia y Asuntonan Social cu e 
proyecto. Palabranan di pabien na e profesionalnan den e 
veld cu pronto ta bay traha hunto bou un solo dak pa brinda 
e ayudo cu ta un necesidad. Un danki na e contratista cu a 
traha sin stop pa por a logra e punto mas halto di e edificio 
prome cu fin di aña. Dentro di poco e edificio ta keda finalisa 
pa asina Stichting Hunto por cuminsa brinda nan servicio na 
comunidad. Trabounan ta continua! 

MINISTER DI ENSEÑANSA Y DEPORTE ENDY 
CROES A RICIBI RECONOCEMENTO COMO 


POLÍTICO DI ANA 2022 


Den e ultimo dianan di aña 2022, Minister Endv Croes a haya 
e grato sorpresa di Bo Informado TV unda a sorprende e 
Mandatario cu e reconocemento como Politico di Aña 2022. 
Minister Endy Croes a tuma esaki den nomber di henter e 
Coalicion y a expresa cu esaki ta un trabou den ekipo. Aña 
2022 tabata un aña cu yen di reto y hopi trabou den enseñansa 
y deporte na Aruba. 


A pesar di e retonan, Minister Endy Croes a sa di maneha 
dos ministerio importante pa pais Aruba y a realisa diferente 
proyecto pa enseñansa y deporte. Concluyendo e Mandatario 
ta gradici Ministerio di Enseñansa y Deporte cu ta traha cu 
amor y pasion pa nos pais. Minister Endy Croes ta contento cu 
e reconomento cu el a ricibi y ta gradici Bo Informado TV cu e 
elogio aki. 


MINISTER ENDY CROES A PRESENCIA 
TALENTO DI E HOBENNAN ATLETA DI PERLA 
RHYTHMIC GYMNASTICS ARUBA 


Recientemente, Minister Endy Croes tabata di bishita na 
Perla Gymnastics Aruba, unda cu por a presencia talento di e 
hobennan atleta den e deporte di “Rhythmic gymnastics”. Perla 
Gymnastics Aruba ta e prome club na Aruba cu a inicia na 
aña 2016 un club di “Rhythmic gymnastics”. Tambe Presidente 
di Federacion Internacional di Gymnastiek, sr. Morinari 
Watanabe y Presidente di Federacion di Gymnasia Aruba, sra. 
Milly Bagheri van Trigt tabata presente y tabata sumamente 
contento cu e talento di nos hobennan local. 


Ademas di esaki, 2 atleta internacional den e mundo di “ritmica” 
ta di bishita na e isla, esta Evgeniya Kanaeva, atleta Rusiano, 
kende ta e prome ganado absoluto di 2 medaya di oro den e 
deporte di “Rhythmic gymnastics” den e Weganan Olimpico y 
tin un record di 17 titulo mundial y 13 titulo Europeo y Chisaki 
Oiwa, atleta olimpico di Hapon cu 3 titulo mundial “all around”. E 
proposito di nan bishita ta pa hunto den ekipo hiba e atletanan 
di Perla Gymnastics Aruba na un siguiente nivel. 


Minister Endy Croes ta felicita Presidente di Perla Gymnastics 
Aruba, sr. Miguel Ortiz y “Head Coach” di Perla Rhythmic 
Gymnastics, sra. Adriana Sevilla, cu e tremendo trabou cu nan 
ta haciendo cu e deporte aki na Aruba. Tambe, un palabra di 
felicitacion ta bay pa e hobennan atleta cu ta practica e deporte 
bunita aki. 

RESUMEN DI E TRABOUNAN REALISA PA 


Durante e prome aña como Minister di Deporte, Minister Endy 
Croes a realisa diferente proyecto deportivo pa pais Aruba. 
A pesar di a traspasa door di varios obstaculo, e Mandatario 
di Deporte a sa di maneha su puesto debidamente. Un aña 
fructifero, unda cu a traha hopi duro pa e bienestar di deporte 
en general pa henter Aruba. 


Desde inicio di su carera como Mandatario di Deporte, Minister 
Endy Croes encontra problema, por ehempel cu e pump y 
filternan di e piscina di Community Pool San Nicolas, unda a 
tuma accion mesora y cu yudansa di profesionalnan di WEB 
a logra pone e piscina den funcionamento bek. Alabes, a 
compromete pa inverti den un sistema completamente nobo 
den futuro. Durante aña 2022 a inverti den LED light ultra 
moderno pa henter e pista di International Raceway Park 
Palomarga. E luznan a yega Aruba y lo instalanan na inicio 
di aña 2023. 


Fuera di esaki, Minister Endy Croes conhuntamente cu FIFA, 
AVB y FFD ta den negociacion avansa, unda cu FIFA a traves 
di AVB lo inverti 2.4 miyon den, entre otro Stadion Frans 
Figaroa y mas clubnan di futbol. Aparte di esaki, durante e 
luna di mei di aña 2022, a inaugura e cancha di futbol Johan 
Cruyff Court na Jaburibari cu a wordo renoba y a haya e 
nomber nobo di Cruyff Court Denzel Dumfries. Minister hunto 
cu Johan Cruyff Foundation, IBISA, FFD, FCCA a firma un 
acuerdo entre stakeholders pa cu operacion y mantencion di 
e cancha aki. Ademas di esaki, Minister Endy Croes hunto cu 
IBISA, Departamento di Cultura y diferente instancia a traha 
den ekipo pa trece e proyecto di Weganan Escolar Aruba 2022. 


MINISTERIO DI DEPORTE DEN AÑA 2022 


Den e luna di juni di aña 2022, tabatin competencia di diferente 
deporte entre e scolnan di Aruba, unda cu mas di 800 alumno 
di scol preparatorio, scol basico y scol avansa a participa 
durante 1 siman largo den 8 diferente disciplina. Un proyecto 
hopi bunita cu e proposito pa motiva mucha y/of hobennan pa 
practica deporte. E strea di futbol Denzel Dumfries tabata e 
invitado special pa e apertura di dicho Weganan Escolar. 


Durante e mesun periodo, e Mandatario di Deporte a firma un 
acuerdo cu Stichting Run in the Sun pa extende KLM Marathon 
pa un periodo di tres aña mas y di e forma aki sigui brinda 
e pueblo di Aruba e oportunidad di participa den e evento 
magistral aki. Un otro logro exitoso tabata na momento cu 
FLPD a inicia negociacion di un contracto nobo pa Fundacion 
Lotto pa Deporte cu Canadian Bank Note y di e forma aki trece 
e maneho di Lotto pa Deporte bek den man di Aruba. 


Na mesun momento, a logra haya beneficionan adicional 
pa nos deportistanan. Den e luna di augustus di aña 2022, 
Minister di Deporte a lansa Premio Excelencia den Deporte 
(PED), unda cu a reconoce y duna balor na nos atletanan cu 
a destaca durante aña 2019 y 2021. Banda di esaki, a rindi 
homenahe na 10 baluarte deportivo cu a dedica gran parti di 
nan bida den deporte di Aruba. Tambe, Minister Endy Croes 
hunto cu Minister di Enseñansa y Deporte di Curacao y 
Diputado di Infrastructura y Deporte di Boneiro a firma MOU 
pa inicia bek cu Weganan Interinsulair 2023 cu ta panifica pa e 
luna di maart y april na e islanan di Aruba, Boneiro y Curaçao. 


Aparte di esaki, a haci varios inversion pa renoba algun veld di 
Aruba, entre otro a drecha e luznan di Veld di Flatstone, Veld di 
Dragon Hitters y Veld di Aruba Juniors. Tambe a renoba e dak 
di e tribunanan na veld di Pos Chiquito. Arosa y yena graniet na 
Veld di Sabana Grandi y prepar'e pa ta bek den funcion. A haci 
diferente mantencion na veld di San Luis y alabes container 
cu material a yega den e luna di september pa asina termina e 
trabou na Veld di Kudawecha cu ta den renobacion. 


Banda di esaki a logra firma contracto pa inicia e renobacion 
di Guillermo Prospero Trinidad Stadium na Dakota, cual lo 
inicia den prome kwartaal den aña 2023. Pues, desde 20 di 
september 2021 te cu final di aña 2022 por wordo accentua un 
aña sumamente exitoso cu yen di logro pa deporte en general 
tanto riba e parti di infrastructura, como directectamente pa 
e deportista. Minister Endy Croes ta finalisa cu un palabra di 
felicitacion na tur atletanan di diferente disciplina cu a ricibi 
medaya riba plataforma internacional y nacional. Ban sigui traha 
duro drentando aña 2023. Un bon aña na tur e Directivanan, 
Federacionnan deportivo y atletanan di Aruba. Bon aña Aruba. 
4D. Deseo-Disciplina-Dedicacion-Determinacion!. 

ANA ΝΟΒΟ NO TA SOLAMENTE 
UN CAMBIO DEN KALENDER. 
E TA TAMBE UN RECORDATORIO 
PA ESTABLECE METANAN NOBO 
Y TRAHA RIBA NAN 
PA NAN BIRA REALIDAD. 
Cu 2023 TUR CIUDADANO 
TRAHA PA E 
HARMONIA Y PAZ, 

EXITO Y PROSPERIDAD, 
CRECEMENTO Y DESAROYO 
DI NOS PAIS. 


Bon Pucca y 


